אירוויזיון אסיה

**תחרות הזמר של אירוויזיון אסיה** צפויה להיות תחרות שירים בינלאומית הדומה לתחרות האירוויזיון, בה יתמודדו מדינות מאזור אסיה-פסיפיק. התחרות הראשונה, שאורגנה על ידי Voxovation, S2O וערוץ 3 התאילנדי, תתקיים ב-14 בנובמבר 2026 בבנגקוק שבתאילנד.

דיונים ליצירת עיבוד אסייאתי של תחרות האירוויזיון ליבשת אסיה החלו כבר ב-2008. הפרויקט נלקח על עצמו בשנת 2016 על ידי רשות השידור של אוסטרליה שתכננה לקיים תחרות ראשונה כבר בשנת 2019. עם זאת, בסופו של דבר ה-SBS גנזה את הפרויקט בשנת 2021 ולאחר מכן הוא הועבר ל-Voxovation, חברה שהוקמה כדי לפתח עיבודים של פורמט האירוויזיון לאזורים אחרים בעולם, זאת תוך קבלת אישור מאיגוד השידור האירופי.

לאחר שרשות השידור הבהוטנית שידרה את התוכנית "Druk Dra", שנועדה לבחור נציג לתחרות, פנתה אליה Voxovation בבקשה לעצור את המשך שידורי התוכנית. במרץ 2026, איגוד השידור האירופי וחברת Voxovation הודיעו רשמית על התחרות, כאשר תאילנד נבחרה לארח את התחרות הראשונה, לצד השתתפותן של בהוטן, בנגלדש, וייטנאם, הפיליפינים, לאוס, מלזיה, נפאל, קוריאה הדרומית, קמבודיה ותאילנד.

## היסטוריה
בספטמבר 2008, הודיע איגוד השידור האירופי כי תחרות מקבילה אסייתית לאירוויזיון צפויה להתקיים ב-2009. במרץ של אותה שנה נודע כי התחרות מתכוננת להתקיים במחצית של השנה. התחרות אורגנה על ידי חברה הסינגפורית Asiavision והיזם הגרמני אנדראס גרלאך. כ-15 מדינות וטריטוריות אישור את השתתפותן בתחרות (אינדונזיה, הודו, הונג קונג, הפיליפינים, הרפובליקה העממית של סין, וייטנאם, טאיוואן, יפן, לאוס, מלזיה, מקאו, סינגפור, קוריאה הדרומית, קמבודיה ותאילנד). בסופו של דבר התחרות נדחתה מספר פעמים ולא התקיימה מעולם.

במרץ 2016, החל איגוד השידור האירופי לעבוד בשנית על עיבוד אסייתי-פסיפי לאירוויזיון. התחרות הראשונה הייתה אמורה להתקיים באוסטרליה ב-2017 והשם הרשמי של התחרות היה אמור להיות "תחרות הזמר של אירוויזיון אסיה" והתכנון היה לקיימה כבר באוגוסט 2017. בסופו של דבר, גם תחרות זאת נדחתה מספר פעמים לאור האקלים הגאו-פוליטי המורכב באזור.

במקור, התוכנית של רשות השידור של אוסטרליה הייתה שכל מדינה באסיה תהיה זכאית להתחרות, כלומר יהיו מקסימום 68 משתתפים וצוין כי חברות באיגוד השידור האסייתי-פסיפי  לא תהיה דרישה להשתתפות בתחרות.

עד מאי 2017 אוסטרליה, הונג קונג וסינגפור הראו עניין באירוח המהדורה הראשונה של אירוויזיון אסיה. ממשלת סינגפור הציעה כ-4 מיליון דולר למימון אירוח התחרות, בעוד שעיריית סידני ומדינת ניו סאות' ויילס באוסטרליה הבטיחו כי ישקיעו כסף רב באירוחה מועצת העיר גולד קוסט טענה בנובמבר 2018 כי התחרות הראשונה צפויה להתקיים במרכז הכנסים העירוני בין ה-30 בנובמבר ל-7 בדצמבר 2019 אך לאחר מכן הובהר כי התחרות עדיין בשלבי תכנון. ב-2021 אושר כי רשות השידור של אוסטרליה החליטה לגנוז את פרויקט אירוויזיון אסיה.

במאי 2025 פרסמה רשות השידור של בהוטן את כוונתה להשתתף באירוויזיון אסיה שמתכונן להתקיים בבנגקוק שבתאילנד בהשתתפות של 18 מדינות. ביוני של אותה השנה פרסם איגוד השידור האירופי כי העיבוד האסייתי לתחרות נמצא ב"פיתוח מתמשך". באוגוסט 2025 בבהוטן החלו לשדר את התוכנית "Druk Dra", שנועדה לבחור נציג לתחרות. בסוף אוגוסט הצהיר מרטין גרין, מפיק האירוויזיון כי טרם אושרה תוכנית סופית לקיום התחרות והבהיר כי התוכנית בבהוטן ירד מלוח השידורים במדינה. במרץ 2026, הושק אתר אינטרנט, שטען כי התחרות תתקיים ב-14 בנובמבר 2026 בבנגקוק ובהשתתפות של תשע מדינות: בנגלדש, בהוטן, הפיליפינים, וייטנאם, לאוס, מלזיה, קמבודיה ותאילנד, אך תוך מספר שעות האתר ירד מהרשת.

ב-31 במרץ 2026 איגוד השידור האירופי הכריז רשמית על קיום תחרות האירוויזיון אסיה. התחרות צפויה להיות מארוגת על ידי איגוד השידור האירופי וחברת Voxovation, כאשר S2O Productions צפויה לשמש כשותפה להפקה. בהצהרה פורטו עשר מדינות הצפויות להשתתף, כאשר תאילנד נבחרה לשמש כמדינת המארחת של התחרות הראשונה ב-14 בנובמבר 2026. כל רשת שידור משתתפת תשדר את התחרות בשידור חי, איגוד השידור האירופי צפוי לשדר את התחרות דרך ערוץ היוטיוב שלו.

## מדינות הצפויות להשתתף
נכון למרץ 2026, אושרה השתתפות של 10 מדינות בתחרות שצפויה להתקיים ב-2026:

## הערות שוליים